stanford-oval/wikipedia huggingface dataset:
CD Projekt RED
הערות שוליים

↑  רנדי, Metropolis Software and CD Projekt form super Central European development house, ‏‏18 בפברואר 2008 (באנגלית)
↑  פיוטר גנייפ, Ekskluzywny wywiad z Michałem Kicińskim, ‏‏29 באפריל 2009 (בפולנית) (ארכיון)
↑  gram.pl‏, Gram pytań: Rocznica Wiedźmina, czyli Michał Kiciński na spytkach!, ‏‏9 בנובמבר 2008 (בפולנית)
↑  gamebanshee.com‏, Ossian Studios Interview, ‏‏17 באפריל 2014 (באנגלית)
↑  דניאל ניי גריפיטס, The Truth Is, It Doesn't Work' - CD Projekt On DRM, ‏‏18 במאי 2012 (באנגלית)
↑  מרצ'ין איווינסקי, No DRM in The Witcher 3: Wild Hunt – an open letter to the community, ‏‏28 בנובמבר 2013 (באנגלית)
| --- | --- |
בקרת זהויות :  BnF: cb15601918p (data)  MusicBrainz: bf08cbfe-d889-44b0-a7e7-0e43f064d732  VIAF: 305388306   WorldCat (עם VIAF): 305388306
אלבום הפתעה

טיילור סוויפט, שהוציאה את אלבום ההפתעה Folklore, שהוכתר ל"אלבום השנה" של רולינג סטון וטיים.
אלבום הפתעה או מהדורת הפתעה הוא מונח המתייחס להוצאת אלבום ללא הודעה, שיווק או קידום מכירות מוקדמים מסוימים. האסטרטגיה השיווקית הזו מנוגדת להוצאת אלבומים באופן מסורתי, שהוא בעצם הוצאת סינגלים וסינגלים שיווקיים, יציאה לסיבובי הופעות, הוצאת וידאו קליפים וכולי. לעיתים קרובות, יציאתו של אלבום הפתעה כרוכה בהודעה רגעית, ללא התראה מוקדמת.
האסטרטגיה הזו התפתחה בין היתר בשל שכיחות דליפות האלבומים באינטרנט במהלך שנות האלפיים.
היסטוריה

אלבום האולפן של להקת הרוק האנגלית רדיוהד משנת 2007 In Rainbows, נחשב לעיתים קרובות כאלבום ההפתעה הראשון. דרך הוצאת האלבום הייתה ייחודית ועוררה תגובות סוערות (חיוביות ברובן) בתעשיית המוזיקה העולמית. האלבום יצא לאור בשלושה פורמטים שונים: הורדה דיגיטלית, מארז מהודר וגרסת CD/תקליט קונבנציונלית.
בשנת 2020, יצא אלבום ההפתעה Folklore, של הזמרת-יוצרת האמריקאית טיילור סוויפט. האלבום יצא לאור ב-24 ביולי 2020, על ידי חברת התקליטים ריפבליק רקורדס. האלבום יצא אחד עשר חודשים לאחר צאת אלבומה השביעי, Lover שיצא בשנת 2019. האלבום נוצר במהלך בידוד שאירע במגפת הקורונה והוא הופק על ידי ג'ק אנטונוף, ארון דסנר וסוויפט עצמה. האלבום הוא אלבום הפתעה שהופץ 16 שעות לאחר ההכרזה עליו והוא כלל לא מאפיין את סוגת המיינסטרים שאפיינה את שאר אלבומיה של סוויפט, תוך שהוא עצמו כולל את הסוגות הבאות: אינדי פולק, רוק האלטרנטיבי, אלקטרו-פולק ופופ צ'מבר.
אלבומי הפתעה בולטים

להלן רשימה חלקית של אלבומי הפתעה בסדר כרונולוגי:
רדיוהד – In Rainbows‏ (2007)
ניין אינץ' ניילז – Ghosts I–IV ו-The Slip‏ (2008)
פרנק אושן – Channel Orange‏ (2012)
ביונסה – Beyoncé‏ (2013)
יו 2 – Songs of Innocence‏ (2014)
דרייק – If You're Reading This It's Too Late‏ (2015)
מיילי סיירוס – Miley Cyrus & Her Dead Petz‏ (2015)
ביונסה – Lemonade‏ (2016)
אמינם – Kamikaze‏ (2018)
ג'יי קול – KOD‏ (2018)
אמינם – Music to Be Murdered By‏ (2020)
צ'ילדיש גמבינו – 3.15.20‏ (2020)
דרייק – Dark Lane Demo Tapes‏ (2020)
טיילור סוויפט – Folklore ו-Evermore ‏(2020)
הערות שוליים

↑  Jonathan Bernstein,Emily Blake,Jon Blistein,Jon Dolan,Patrick Doyle,Brenna Ehrlich,Jon Freeman,Kory Grow,Christian Hoard,Joseph Hudak,Elias Leight,Angie Martoccio,Claire Shaffer,Rob Sheffield,Hank Shteamer,Simon Vozick-Levinson, Jonathan Bernstein, Emily Blake, Jon Blistein, Jon Dolan, The 50 Best Albums of 2020, Rolling Stone, ‏2020-12-04 (באנגלית אמריקאית)
↑  The 10 Best Albums of 2020, Time
1 2 3 4  Subscribe, Out Of The Blue: A Brief History Of The Surprise Album, diymag.com (באנגלית)
1 2 3  The 10 greatest surprise album drops ever - ranked, www.gigwise.com
↑  Why the surprise album drop is falling in popularity, The Music Network, ‏2019-09-28
1 2 3 4  Why Radiohead Is the Only Rock Band to Perfect the Surprise Album Release, Consequence of Sound, ‏2016-05-05 (באנגלית אמריקאית)
↑  Taylor Swift Drops Surprise Album "Folklore", ‏2020-07-24 (באנגלית)
↑  Taylor Swift announces surprise album, Folklore, with the National and Bon Iver, the Guardian, ‏2020-07-23 (באנגלית)
1 2  Swifties Flip Over Taylor Swift's Surprise Album Announcement: 'There Are Still Good Things in 2020', Billboard (באנגלית)
↑  1. the "in the trees" edition deluxe cd + digital standard album, Taylor Swift Official Store (באנגלית)
↑  Leeds, Jeff (2008-05-06). "Nine Inch Nails Album Is Free Online (Published 2008)". The New York Times (באנגלית אמריקאית). ISSN 0362-4331. נבדק ב-2020-12-04.
↑  Evan Serpick, Evan Serpick, Nine Inch Nails Release Free Album Online, Rolling Stone, ‏2008-05-29 (באנגלית אמריקאית)
1 2 3 4  Da'Shan Smith, Surprise Albums: 17 Drops That Shocked The Music World | uDiscover, uDiscover Music, ‏2019-06-02 (באנגלית אמריקאית)
↑  Drake Releases Surprise Album 'If You're Reading This It's Too Late' | Hollywood Reporter, www.hollywoodreporter.com
↑  Drake Just Dropped a Surprise Album, Time
↑  Miley Cyrus' Surprise Album Is Bigger Than the VMAs, Time
↑  Crystal Bell, Miley Cyrus Just Dropped A Free Surprise Album - Here's Where You Can Hear It, MTV News (באנגלית)
↑  A Roundup of Rappers Eminem Name-Drops and Takes Shots at on 'Kamikaze', Complex (באנגלית)
↑  Eminem's Kamikaze Disses MGK, Joe Budden And More, Vibe, ‏2018-08-31 (באנגלית)
↑  Eminem’s bad new album has created a vortex of bad rap beefs, News (באנגלית אמריקאית)
↑  Rolling Stone, Rolling Stone, Eminem Surprise-Releases New Album, 'Music to Be Murdered By', Rolling Stone, ‏2020-01-17 (באנגלית אמריקאית)
↑  Daniel Kreps, Daniel Kreps, Donald Glover Surprise Releases Collection of New Music, Rolling Stone, ‏2020-03-15 (באנגלית אמריקאית)
↑  Alaa Elassar CNN, Donald Glover just dropped a surprise album featuring Ariana Grande and SZA, CNN
↑  Taylor Swift's Surprise New 'Folklore' Album: What a Great (And Overdue) Idea!, Billboard (באנגלית)
↑  Taylor Swift to release surprise ninth album 'Evermore' tonight, NME | Music, Film, TV, Gaming & Pop Culture News, ‏2020-12-10 (באנגלית בריטית)
↑  Francesca Bacardi, Taylor Swift releasing ‘Folklore’ sister album, ‘Evermore’, Page Six, ‏2020-12-10 (באנגלית אמריקאית)
אסלן בז'ניה

אסלן גאורגיאביץ' בז'ניה (באבחזית: Аслан Гьаргь-иҧа Бжьаниаq; נולד ב־6 באפריל 1963) הוא פוליטיקאי אבחזי, אשר כיהן כנשיאה של אבחזיה בין השנים 2020 עד שנת 2024.
ביוגרפיה

בז'ניה נולד ב־6 באפריל 1963 בכפר טאמיש אשר שוכן במחוז אוצ'מצירה. בשנת 1985 סיים את לימודיו באוניברסיטה.
קריירה מוקדמת

פרק זה לוקה בחסר. אנא תרמו לוויקיפדיה ו.
בין 1991 ל־1993 עבד בז'ניה בשירות הביטחון הלאומי של אבחזיה. בשנת 1994 הוא הפך לאיש עסקים במוסקבה. בשנת 1998 סיים את לימודיו באקדמיה לכלכלה לאומית במוסקבה. בין ה־1 בינואר 2009 ל־24 בפברואר 2010, שימש בז'ניה כיועץ של שגרירות אבחזיה במוסקבה.
ב־23 בפברואר 2010, לאחר בחירתו מחדש של נשיא אבחזיה, סרגיי בגאפש, הוא מינה את בז'ניה לראש שירות הביטחון הממלכתי, במקום אייורי אשובה. לאחר מותו של בגאפש בשנת 2011, יורשו אלכסנדר אנקאב מינה אותו מחדש.
ג'ניה הפך לאחד ממנהיגי האופוזיציה באבחזיה, ונחשב למועמד מועדף בבחירות לנשיאות שנקבעו ביולי 2019. חודשיים לפניהן, הוא אושפז בבית חולים במוסקבה במצב קשה, בשל כמות גדולה של כספית ואלומיניום שהתגלתה בדמו.
ב־2020 הוא ניצח בבחירות לנשיאות, ומונה לנשיא אבחזיה.
ב-19 בנובמבר 2024 התפטר מתפקידו לאחר הסכם עם מפגינים שהסתערו על בניין הפרלמנט המקומי.
הערות שוליים

↑  О ПРЕДСЕДАТЕЛЕ СЛУЖБЫ ГОСУДАРСТВЕННОЙ БЕЗОПАСНОСТИ РЕСПУБЛИКИ АБХАЗИЯ
↑  Leader of Georgia's breakaway region of Abkhazia resigns after protest deal, באתר France 24, ‏19 בנובמבר 2024.
ערך זה הוא קצרמרבנושא פוליטיקאים ובנושא אבחזיה. אתם מוזמנים לתרום לוויקיפדיה ו.
ג'יימס מקשרי

| --- | --- |

 לידה:  29 ביולי 1776 ליטלסטאון, פנסילבניה, המושבות המאוחדות  
 פטירה:  3 בפברואר 1849 (בגיל 72) ליטלסטאון, פנסילבניה, ארצות הברית  
 מדינה:  ארצות הברית 
 מפלגה:   המפלגה הפדרליסטית
 
ג'יימס מקשרי (באנגלית: James McSherry‏; 29 ביולי 1776 – 3 בפברואר 1849) היה פוליטיקאי אמריקאי, שכיהן כחבר המפלגה הפדרליסטית בבית הנבחרים של ארצות הברית מטעם מחוז הקונגרס החמישי של מדינת פנסילבניה.
ביוגרפיה

ג'יימס מקשרי נולד ב-29 ביולי 1776 בליטלסטאון, פנסילבניה למשפחה של מהגרים אירים. במהלך מלחמת 1812 הוא התגייס והשתתף בקרבות ליד בולטימור.
לאחר סיום הלחימה, מקשרי פנה לעסקים והיה בין מייסדי בנק ויזם הקמת מסילת ברזל לעירו.
בשנת 1807 הוא נבחר לבית המחוקקים של פנסילבניה והחל משנת 1813 היה חבר הסנאט. ג'יימס מקשרי היה סנאטור קתולי הראשון במדינה.
בשנת 1821 הוא נבחר לבית הנבחרים של ארצות הברית במקום אנדרו בודן וכיהן בו עד לשנת 1823. הוא לא הצליח להיבחר מחדש וחזר לפנסילבניה בה היה חבר בית הנבחרים תקופות נוספות 1824–1830 ו-1834–1835.
ג'יימס מקשרי נפטר בעירו ב-3 בפברואר 1849.
בנו ג'יימס כתב ספר "היסטוריה של מרילנד". העיירה מקשריטאון נקראת על שם משפחתו.
הערות שוליים

↑  https://bioguide.congress.gov/search/bio/M000602
| --- | --- |
בקרת זהויות :  US Congress: M000602 
ערך זה הוא קצרמרבנושא פוליטיקאים ובנושא אמריקאים. אתם מוזמנים לתרום לוויקיפדיה ו.
ווק

ערך זה עוסק בכלי בישול מזרח אסייתי. אם התכוונתם למשמעות אחרת, ראו .
ווק
בישול באמצעות ווק
ווק (בסינית: 鑊, יוטפנג: wok6, פין-יין: huò) הוא כלי בישול רב-תכליתי, שמקורו בסין, ומשמש במטבח הסיני ובמטבחי המזרח הרחוק. באינדונזיה ידוע הווק בשם wadjang. ככל הנראה, הווק הופיע לראשונה בתקופת שושלת האן, ששלטה בסין בין 206 לפנה"ס עד 6 לספירה. הווק המסורתי הוא מחבת דקה ועמוקה עם תחתית עגולה לחלוטין העשויה מפלדה עשירה בפחמן, אם כי קיימים כבר כמה עשרות שנים ווקים עם תחתית שטוחה, במיוחד במערב, בגלל תאימותם עם כיריים ביתיות.
הווק משמש בעיקר להקפצה אך גם לאידוי, טיגון עמוק, הכנת מרק ואפילו בתהליך העיבוד של תה ירוק. לווק מגוון של שימושים פוטנציאליים שונים בגלל העיצוב הייחודי שלו. מכיוון שהוא כה עמוק ניתן למלא אותו במים ולהשתמש בו להרתחה של מזון או למלא בשמן לטיגון עמוק. כשהוא משולב עם שבבי עץ ומתלה, ווק יכול לשמש גם כמעשן לבשרים וגבינות. ווק מכוסה יכול לשמש גם לאידוי ירקות או פירות ים.
צורתו של הווק גורמת לכך שתחתיתו הופכת חמה מאוד בהשקעה נמוכה יחסית של אנרגיה, אך מאבדת במהירות את חומה עם הסרת הווק מעל מקור החום, תכונה המאפשרת שליטה רבה על טמפרטורת המזון.
הקפצה בווק עשוי פלדה פחמנית דקה המאופיינת בקצב מוליכות חום גבוה, על מבער ווק ייעודי מאפשרת לטבח לצרוב את הרכיבים בטמפרטורה גבוהה מאוד, ושולי הווק הגבוהים מאפשרים התקררות, הן דרך תנועת ההקפצה והן דרך המרחק היחסי מהאש (עובי הפלדה הדקה מונע פיזור אחיד של חום). מאפיינים אלו יוצרים אפקט הנקרא בקנטונזית "ווֹק הֵיי" (סינית: 镬‍气, יוטפנג: wok6 hei3, מילולית: "נשימת הווק"), המעניק למזון טעמים חרוכים עוצמתיים מבלי לבשל את הירק או הבשר יתר על המידה.
הערות שוליים

↑  What is a Wok?, Smallwares
| --- | --- |
בקרת זהויות :  NKC: ph135650 
ערך זה הוא קצרמרבנושא סין. אתם מוזמנים לתרום לוויקיפדיה ו.
מרילין מנסון (להקה)

| --- | --- |

הלהקה במופע ב-2024
 מקום הקמה:  פלורידה 
 מוקד פעילות:  פורט לודרדייל, פלורידה, ארצות הברית
 תקופת הפעילות:  מ-1989
 סוגה:  אינדסטריאל מטאל, אינדסטריאל רוק, מטאל אלטרנטיבי, רוק אלטרנטיבי
 חברת תקליטים:  נאת'ינג רקורדס אינטרסקופ רקורדס
 www.marilynmanson.com
 חברים
 מרילין מנסון טיילר בייטס גיל שרון (מתופף) Piggy D רבה מיירס
 חברים לשעבר
 ווס בורלנד רוב הולידיי טים סקולד מדונה ויין גייסי מארק צ'אוסי ג'ון 5 זים זום דייזי ברקוביץ' שרה לי לוקאס גידג'ט גין אוליביה ניוטון באנדי צ'ה צ'ה ספק טוויגי רמירז אנדי ג'רולד ג'ינג'ר פיש כריס ורנה פול וילי חואן אלדרטה ברנדון פרצבורן
 
מרילין מנסון (באנגלית: Marilyn Manson) היא להקת אינדסטריאל מטאל ורוק הממוקמת בהוליווד, קליפורניה שבארצות הברית. מרילין מנסון הוא גם שמו האמנותי של סולן הלהקה, בריאן וורנר. הלהקה מערבת במוזיקה שלה אלמנטים של אינדסטריאל מטאל וגלאם רוק.
מרילין מנסון מתוארת מדי פעם בתקשורת כ"להקה פוליטית", בדומה ללהקות הנו-מטאל האמריקאיות רייג' אגיינסט דה מאשין וסיסטם אוף אה דאון. כינוי זה נובע מן ההתייחסויות הרבות בשירים למצב החברתי והמוסרי בארצות הברית.
מכירות אלבומיהם של מרילין מנסון מוערכות בכ-50 מיליון עותקים ברחבי העולם.
תדמית תקשורתית

התקשורת החלה לתייג בקביעות את מרילין מנסון כלהקת רוק גותי, למרות העובדה שלמוזיקה של מנסון אין כלל קשר אמנותי לתת-הז'אנר הזה או לתרבות המאופיינת לו. ב-2005 כללה התקשורת את מרילין מנסון בכתבות על הירי בבית-הספר שאירע ברד לייק, מינסוטה, כשהיא מתארת אותה כלהקת רוק גותי. זאת אף על פי שלא נמצאה שום ראיה על כך שהרוצח ג'ף וייס הקשיב למרילין מנסון, ומידע שנאסף עליו מתוך הבלוג שלו ומרישומי אינטרנט נוספים שלו מראים שהוא נמשך ללהקות רוק משנות השישים לא פחות אם לא יותר מאשר למנסון.
ב-15 בדצמבר 2005 נעצרו שניים מתלמידי בית הספר התיכון שבקוורטז היל, קליפורניה, באשמה שתכננו פיגוע ירי. נטען כי השניים תכננו את המתקפה ביום ולנטיין 2006, כהוקרה למרילין מנסון ושירו Valentine's Day שבאלבום Holy Wood (ויש כאלה המתווכחים נגד הטענה הזאת מכיוון שהאלבום יצא רק בשנת 2000 כאשר הטבח קרה בשנת 1999). הם אגרו תחמושת וחומרי נפץ, וניסו לשים ידם על כלי נשק.
חברי הלהקה

| --- | --- |
 חברים לשעבר צ'ה צ'ה ספק (פרי פנדרי) – קלידים (1989)  אוליביה ניוטון באנדי (בריאן טוטוניק) – גיטרה בס (1989)  גידג'ט גין (בראד סטיוארט) – גיטרה בס (1990–1993)  שרה לי לוקאס (פרדי סטרייטהורס) – תופים (1990–1995)  דייזי ברקוביץ' (סקוט פוטסקי) – גיטרות (1989–1996)  זים זום (מייקל לינטון) – גיטרות (1996–1998)  ג'ון 5 (ג'ון לוורי) – גיטרות (1998–2004)  מדונה ויין גייסי – קלידים (1989–2007)  טים סקולד – גיטרות וגיטרה בס (2002–2008)  ג'ינג'ר פיש – תופים ותופים אלקטרוניים (1995 עד פציעתו ב-2004, פרש סופית ב-2011)  כריס ורנה – תופים (2004–2011)  טוויגי רמירז (ג'ורדי וייט) – גיטרות וגיטרה בס (1993–2002, 2008–2017)  ג'יסון סאטר – תופים (2012–2013)  פרד סבלאן – גיטרה בס (2010–2014)  ברנדון פרצבורן – תופים (2019-2023)  פול ויילי – גיטרות, תכנות מוזיקלי, קולות רקע (2020-2018)  חואן אלדרטה – גיטרה בס, קולות רקע (2020-2018) השתתפו בסיבובי ההופעות מארק צ'אוסי – גיטרות (2004–2005)  רוב הולידיי – בס (2007–2008), גיטרות (2008)  ווס בורלנד – גיטרות (2008–2009):  חברי ההרכב הנוכחי מרילין מנסון (בריאן וורנר) – שירה (מאז 1989)  טיילר בייטס – גיטרות, קלידים, קולות רקע (2014–2015, 2015–2018, 2024–הווה)  גיל שרון – תופים (2014-2019, מאז 2024)  Piggy D - גיטרת בס (מאז 2024)  רבה מיירס - גיטרות, קולות רקע (מאז 2024)
דיסקוגרפיה > אלבומי אולפן

1994: Portrait of an American Family
1996: Antichrist Superstar
1998: Mechanical Animals
2000: Holy Wood (In the Shadow of the Valley of Death)
2003: The Golden Age of Grotesque
2007: Eat Me, Drink Me
2009: The High End of Low
2012: Born Villain
2015: The Pale Emperor
2017: Heaven Upside Down
2020: We Are Chaos
2024:One Assassination Under God - Chapter 1
דיסקוגרפיה > אלבומי הופעה

1999: The Last Tour on Earth
דיסקוגרפיה > אלבומי אוסף

2004: Lest We Forget: the Best of Marilyn Manson
דיסקוגרפיה > מיני-אלבומים

1995: Smells Like Children
1997: Remix & Repent
הערות שוליים

↑  Marilyn Manson: The Vampire of the Hollywood Hills | Rolling Stone, web.archive.org, ‏2015-09-21
↑  Marilyn Manson (2024-05-15), NB x MM, נבדק ב-2024-05-19
↑  Haela Huntress, Marilyn Manson Releases First Comeback Single "As Sick As The Secrets Within", MetalSucks, ‏2024-08-02 (באנגלית)
↑  Gregory Adams, MARILYN MANSON debuts new song "Sacrilegious," announces first album in 4 years, revolver, ‏27/09/2024
↑  Joe DiVitaJoe DiVita, Marilyn Manson Announces First Album Since 2020, Third Song Released, Loudwire, ‏2024-09-27 (באנגלית)
| מרילין מנסון |
| --- | --- | --- |
| חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן | חברי ההרכב: מרילין מנסון • טיילר בייטס • גיל שרון (מתופף) • Piggy D • רבה מיירס חברים לשעבר: ווס בורלנד • רוב הולידיי • טים סקולד • מדונה ויין גייסי • מארק צ'אוסי • ג'ון 5 • זים זום • דייזי ברקוביץ' • שרה לי לוקאס • גידג'ט גיין • אוליביה ניוטון באנדי • צ'ה צ'ה ספק • ג'ינג'ר פיש • כריס ורנה • טוויגי רמירז • אנדי ג'רולד• פול ווילי • חואן אלדרטה • ברנדון פרצבורן |  |
| אלבומי אולפן | Portrait of an American Family • Antichrist Superstar • Mechanical Animals • Holy Wood • The Golden Age of Grotesque • Eat Me, Drink Me • The High End of Low  •  Born Villain •  The Pale Emperor • Heaven Upside Down • We Are Chaos • One Assassination Under God - Chapter 1 |  |
| מיני אלבומים | Smells Like Children • Remix & Repent |  |
| אלבומי הופעה | The Last Tour on Earth |  |
| אוספים | Lunch Boxes & Choklit Cows • Lest We Forget: The Best Of |  |
| --- | --- |
בקרת זהויות :  NLI: 987007605052705171  BNE: XX148187  BnF: cb139713955 (data)  GND: 10180021-6  ISNI: 0000 0001 2353 0360  LCCN: no96020414  MusicBrainz: 5dfdca28-9ddc-4853-933c-8bc97d87beec  NKC: xx0010698  SELIBR: 138724  SUDOC: 074658034  VIAF: 121315614   WorldCat (עם VIAF): 121315614 
הלהקה במופע ב-2007 כחלק מסיבוב הופעות לכבוד יציאת האלבום Eat Me, Drink Me
הר ידידיה

| --- | --- |
אין תמונה חופשית
 מידע כללי
 גובה:  432 מטר
 מדינה:  ישראל ישראל
 מיקום:  דרום הנגב
 רכס הרים:  הרי אילת
 קואורדינטות:  29°35′31″N 34°55′08″E﻿ / ﻿29.5919444°N 34.9188889°E﻿ / 29.5919444; 34.9188889
  (למפת אילת מוגדלת) הר יהושפט הר צפחות אילות חבל אילות מצרים ירדןהר ידידיה(למפת אילת רגילה) הר יהושפט הר צפחות א. חבל אילות מצרים ירדןהר ידידיה
 
הר ידידיה הוא הר בגובה 432 מטרים מעל פני הים בהרי אילת, בדרום הנגב.
ההר ממוקם כשני קילומטרים מהר שלמה וכשלושה וחצי קילומטרים מצפון־מערב לאילת. את ההר מקיפים נחל רודד ונחל נטפים.
כמו הרים נוספים באזור, גם הר ידידיה קרוי על שם אחד ממלכי יהודה. ידידיה הוא כינויו של שלמה המלך.
ערך זה הוא קצרמרבנושא הרים ובנושא גאוגרפיה של ישראל. אתם מוזמנים לתרום לוויקיפדיה ו.
ג'ון ליץ' (מתמטיקאי)

| --- | --- |
אין תמונה חופשית
 לידה:  21 ביולי 1926 ווייברידג', הממלכה המאוחדת 
 פטירה:  28 בספטמבר 1992 (בגיל 66) שפך נהר הקלייד, הממלכה המאוחדת 
 מקום לימודים:  Trent College (1946)  קינגס קולג' (1950)  אוניברסיטת קיימברידג' (1959) 
 מוסדות:  Ferranti (1950–1954)  Atlas Computer Laboratory (1967–1968)  אוניברסיטת גלאזגו (1959–1967)  אוניברסיטת סטירלינג (1968–1980) 
 בן או בת זוג:  Jenifer Haselgrove 
 
ג'ון ליץ' (באנגלית: John Leech;‏ 21 ביולי 1926 וייברידג', סארי – 28 בספטמבר 1992 סקוטלנד) היה מתמטיקאי בריטי שעסק בתורת המספרים, בגאומטריה ובתורת הקבוצות הקומבינטורית. הוא ידוע בעיקר בזכות גילוי סריג העלוקה ב-1965. הוא גם גילה את Ta(3) ב-1957. ליץ' היה נשוי לג'ניפר האסלגרוב, מדענית רדיו בריטית.
מומו (דמות)

| --- | --- |

 הופעה ראשונה:  אסקימו לימון
 הופעה אחרונה:  בלוז לקיץ- מגולם בפעם האחרונה על ידי יהונתן סגל אסקימו לימון: החגיגה נמשכת- גילום הדמות על ידי עידו לב
 יוצרים:  בועז דוידזון
 גילום הדמות:  יהונתן סגל
 מידע
 גזע:  אדם
 מין:  זכר
 אזרחות:  ישראל 
 דמויות קשורות
 משפחה:  גילי (אחות)
 חברים:  בנצי, יודל'ה
 
מומו היא דמות בדיונית מסדרת סרטי "אסקימו לימון".
ביוגרפיה בדיונית

מומו הוא חברו הטוב של בנצי ואליל הבנות בבית ספרו, הוא מפתח מערכת יחסים עם נילי, הבחורה שבנצי מאוהב בה, נילי נכנסת להריון ממומו אך כשהיא מספרת לו זאת הוא מסרב לקחת אחריות על כך, היא עושה הפלה ובסצנת הסיום במסיבת יום הולדתה הם נראים מתנשקים.
בסרט "יוצאים קבוע" מומו יוצא עם שלי אך מתעניין גם בתמי, חברתו של בנצי.
בסרט "ספיחס" הוא מתגייס לצבא ביחד עם חבריו.
בסרט "רומן זעיר" בנצי מתאהב בגילי, אחותו של מומו, דבר המוביל את יחסיהם למשבר.
מומו גולם על ידי יהונתן סגל, הוא התקבל לתפקיד לאחר שביצע מבחן בד ביחד עם השחקנית ענת עצמון, בסרט החידוש לסדרה "אסקימו לימון: החגיגה נמשכת" הוא גולם על ידי עידו לב, בסרט העיבוד האמריקאי לאסקימו לימון "הבתול האמריקאי האחרון" הדמות המקבילה למומו היא ריק והיא גולמה על ידי סטיב אנטין.
ארכלאוס (פילוסוף)

| --- | --- |

 לידה:  המאה ה־5 לפנה״ס אתונה, אתונה העתיקה 
 תחומי עניין:  פילוסופיה 
 עיסוק:  פילוסוף 
 הושפע מ:  אנכסגורס
 השפיע על:  סוקרטס
 מדינה:  אתונה העתיקה 
 
ארכלאוס (ביוונית: Ἀρχέλαος) היה פילוסוף יווני בן המאה ה-5 לפנה"ס. מוצאו כנראה מאתונה. היה תלמידו של אַנַכְּסָגוֹרָס והסכים לרוב שיטתו, אם כי בנקודות מסוימות נטה אחרי הפילוסופים האיונים ואחרי אֵמְפֵּדוֹקְלֶס.
לפי ג'ון ברנט ומספר היסטוריונים נוספים סוקרטס היה בין תלמידיו.
ג'מיל אל-מדפעי

ג'מיל אל מדפעי (בערבית - جميل المدفعي; 1890–1959) היה פוליטיקאי עיראקי ששימש חמש פעמים כראש ממשלת עיראק.
קריירה מוקדמת

אל-מדפעי נולד במוסול שבעיראק ושירת בצבא האימפריה העות'מאנית במהלך מלחמת העולם הראשונה, אך ערק על מנת להשתתף במרד הערבי. לאחר המלחמה סייע לאמיר פייסל בתקופת כהונתו הקצרה כמלך סוריה בשנת 1920. הוא שב לעיראק בשנת 1920 אך נאלץ לצאת לגלות בשל מעורבותו בפעילות פוליטית אנטי-בריטית. עם שובו בשנת 1923 שימש במספר עמדות פוליטיות שונות, ובין היתר שימש מספר פעמים כיושב ראש בית הנבחרים. והצטרף לממשלת עיראק בשנת 1930. בשנים אלו פעל מטעם "מפלגת ההגנה הלאומית" שהורכבה מאישים הקשורים בשושלת ההאשמית שפעלו במסגרת המרד הערבי.
כהונות ראשונות כראש הממשלה

ב-9 בנובמבר 1933 מונה לראשונה לכהונת ראש ממשלת עיראק, והחליף בתפקיד זה את הפוליטיקאי הקיצוני רשיד עאלי אל-כילאני. ממשלתו נחשבה מתונה, ושר החוץ בממשלה היה המדינאי הפרו-בריטי נורי סעיד. ממשלה זו החזיקה מעמד כשנה, ובאוגוסט 1934 הוחלף אל-מדפעי בעלי ג'אודת אל-איובי ושימש כשר ההגנה בממשלתו.
ב-1 במרץ 1935 נקרא שוב על ידי ראזי, מלך עיראק לכהן כראש הממשלה, וזאת על רקע התמרדות השבטים השיעים בדרום המדינה. הוא החזיק בתפקיד זה כשבועיים, בטרם הגיש למלך את התפטרותו, ב-16 במרץ 1935.
ב-1936 יזם הגנרל בכר סדקי הפיכה צבאית, שהדיחה את ראש הממשלה יאסין אל-האשמי והביאה למינויו של ראש הממשלה חכמת סוליימן שפעל מטעמו של סדקי, שהיה למעשה השליט בעיראק. ההפיכה כשלה, וקצינים במשטרו של סדקי חתרו תחתיו, ובסופו של דבר נרצח סדקי ב-1937. לאחר רצח סדקי סולק סוליימן, ואל-מדפעי הובא במקומו כמועמד המקובל הן על כת הקצינים, והן על הממשל ההאשמי.
כהונתו של מדפעי נמשכה בין 17 באוגוסט 1937 ל-16 בדצמבר 1938. מדפעי נקט במדיניות פרו-בריטית מתונה, ונאבק עם אנשי כת הקצינים, בראשותו של סלאח א-דין א-סבאע' שרצו במדיניות אקטיבית שתקטין את המעורבות הבריטית בעיראק, ואף בסיוע למרד הערבי בארץ ישראל. בין היתר סייעו לקצינים אישים שנתפסו כמתונים כנורי סעיד ויאסין אל-האשמי, שנותרו מחוץ לממשלה וחתרו כנגד אל-מדפעי. בסופו של דבר סולק אל-מדפעי בהפיכה צבאית נוספת, בדצמבר 1938, והוחלף בנורי סעיד.
מרד רשיד עאלי אל-כילאני ותוצאותיו

באפריל 1941 התבצעה הפיכה נוספת, וכת הקצינים בראשותו של א-סאבע' העלתה לשלטון את אל-כילאני, הדיחה את העוצר עבד אל-עילה, ושלטה בשמו של המלך הפעוט פייסל השני. כילאני ניהל מדיניות אנטי-בריטית ופרו נאצית, והגיע לעימות חזיתי עם בריטניה. בתקופת המרד שהו עבד אל-אילה, נורי סעיד, מדפעי ופוליטיקאים מתונים נוספים במלון המלך דוד בירושלים.  במאי 1941 פרצה המלחמה האנגלו-עיראקית שהסתיימה בצאתו של כילאני לגלות, ובכיבוש עיראק על ידי הבריטים. ב-4 ביוני 1941 מינה עבד אל-אילה את אל מדפעי שוב לכהונת ראש הממשלה. עיראק הייתה בתקופה זו תחת שלטון כיבוש בריטי. אל- מדפעי נמנע מנקיטת צעדים חמורים כנגד אנשי כילאני, והעדיף מדיניות של פיוס לאומי. אל-מדפעי שימש בתפקיד זה עד 10 באוקטובר 1941 והוחלף בנורי סעיד.
לאחר מרד רשיד עאלי

בשנים שלאחר מכן המשיך אל-מדפעי לשמש בתפקידים חשובים בממשל העיראקי, כיושב ראש בית הנבחרים,, וחבר בממשלה בתפקידים שונים, ובין היתר שר הפנים בממשלת מוחמד א-סדר ששלטה בעת ששלחה עיראק את חיל המשלוח העיראקי למלחמת העצמאות.  בתפקידים אלו נקט בקו קיצוני בכל הנוגע לסכסוך היהודי-ערבי, השמיע קולו כנגד תוכנית החלוקה, ואף עמד בראש "הוועד העיראקי להצלת פלסטין". לאחר מלחמת העצמאות שימש כשליח למדינות ערב על מנת לנסות ולגבש מדיניות אחידה לקראת השיחות הנוגעות להסכמי רודוס.
בנובמבר 1952 פרצו בעיראק מהומות סטודנטים, שהפכו למרידה עממית. עבד אל-אילה קרא שוב למדפעי להקים ממשלה, אך הוא כשל בנסיונותיו. השלטון ניתן לידי מפקד הצבא נור א-דין מחמוד שדיכא את המהומות ביד קשה. בעקבות המהומות נערכו בחירות חדשות, והשלטון נערך להעברת השלטון מהעוצר עבד אל-אילה למלך פייסל השני שהגיע לבגרות. במסגרת זו הוטלה הרכבת הממשלה על אל-מדפעי, ששימש שוב כראש ממשלה בין 29 בינואר 1953 ל-1 בספטמבר 1953. ממשלתו זו של אל-מדפעי הייתה כושלת, ואל-מדפעי נתפס כאדם חלש שאין ביכולתו לפתור את בעיותיה של עיראק. עם עלייתו לשלטון החליף המלך החדש את אל-מדפעי בפאדל אל-ג'מאלי.
גם לאחר כהונה זו המשיך אל-מדפעי לשמש בתפקידים שונים, כיושב ראש הפרלמנט. ב-1959 מת ממחלת סרטן הריאות.
הערות שוליים

↑  הקורדים בעיראק מורדים, דואר היום, 8 בינואר 1932
↑  בחירות בעיראק, דבר, 6 ביולי 1934
↑  ממשלה מתונה בעיראק, דבר, 12 בנובמבר 1933
↑  ממשלה חדשה בעיראק, דבר, 29 באוגוסט 1934
↑  המרד בעיראק מתפשט, דואר היום, 19 במרץ 1935
↑  ממשלת ג'מיל מדפעי בעיראק, דבר, 18 באוגוסט 1937
↑  מיכאל אפל, המזרח התיכון בימינו; עיראק - מלוכה, מהפכה, רודנות, הוצאת האוניברסיטה הפתוחה, 2005, עמ' 54
↑  קשר נגד ממשלת עיראק, דבר, 16 בדצמבר 1938
↑  אליהו ששון, מאמצים להציל את עיראק מידי הנאצים, דבר, 14 בספטמבר 1966
↑  ממשלה חדשה בעיראק, דבר, 4 ביוני 1941
↑  אפל, עמ' 62
↑  קול מעיראק, דבר, 14 באוגוסט 1946
↑  Bagdhad has new cabinet, פלסטיין פוסט, 30 בינואר 1948
↑  המופתי דורש לחדש מיד את המלחמה, מעריב, 1 באוגוסט 1948
↑  נכשלו המאמצים למדיניות ערבית אחידה - מודה מדפעי, דבר, 30 בינואר 1949
↑  אפל, עמ' 121
↑  רמטכ"ל עיראק נטל לידו את השלטון במדינה, על המשמר, 24 בנובמבר 1952
↑  אל -מידפעי בראש ממשלת עיראק, על המשמר, 30 בינואר 1953
↑  אפל, עמ' 123
↑  ממשלת עיראק התפטרה, מעריב, 1 בספטמבר 1953
↑  עבד אל-אילה מסיים המו"מ על כניסת הצבא העיראקי, דבר, 15 באוקטובר 1956